Erias Lukwago

Erias Lukwago  (yazaalibwa 11 Ogwokutaano 1970), munnamateeka era munnabyabufuzi Munnayuganda . Ono ye Meeya wekibuga kya Uganda ekikulu  Kampala era nga ekitiibwa ekitongole ayitibwa  lord mayor ekiviiramu abantu bangi okumuyita omuloodi. Lukwago abaddde Meeya wa Kampala okumala ebisanja bisatu era nga yasooka kulondebwa nga 14 Ogwolubereberye 2011. https://web.archive.org/web/20150206210008/http://www.newvision.co.ug/D/8/12/749174

Mu kisanja kye ekyasooka nga meeya wa Kampala Lukwago yagyibwamu obwesige ba kansala ku lukiiko lwa KCCA nga 25 Ogwekkumineebiri 2013 era nga bankansala bamulanga kubulwa busobozi kuddukanya ofiisi eno kwossa okukozesa obubi obuyinza bwe. Ku ba kansala ba Kampala Capital City Authority 32 abaakuba akalulu ku kiteeso kyokugoba Lukwago 29 bakiwagira sso nga 3 bokka bebasigala ku ludda lwe nebawakanya eky'okumugoba. https://www.bbc.com/news/world-africa-25086200 Yadde nga Lukwago yagyibwamu obwesige olukiiko lwa ba kansala, Omulamuzi wa kooti enkulu Yasin Nyanzi yayisa ekiragiro 28 Ogwekuminoogumu 2013 eri minisita wa Kampala nga mu budde obwo yali Frank Tumwebaze okuyimiriza okussa mu nkola alipoota olukiiko lwa bankansala kwerwasinziira okugoba Lukwago era bwatyo nawona okugobwa https://www.bbc.com/news/world-africa-25141480

Erias Lukwago yaddamu nasaba ekisanja ekirala mu kulonda kwa bonna okwa 2016 era nawangula era naddamu okusaba ekisanja ekirala mu mwaka 2021 era nawangula. https://nilepost.co.ug/2021/05/26/erias-lukwago-sworn-in-as-kampala-lord-mayor-for-third-term/

 Ensibuko n’obuyigirize 
Lukwago yazaalibwa ku kyalo Kabungo, mu Disitulikiti y’e Kalungu  nga 11 Ogwokutaano 1970, era nga kitaawe ye mwami Muhhamoud Mirundi ate maama we ye mukyala Salmati Nakayaga. Kigambibwa nti Lukwago alina baganda be abasoba mu makumi abiri. Lukwago yasomera mu yunivasite y’e Makerere wakati wa 1995 okutuuka mu 1997, n’atikkirwa diguli mu byamateeka eyitibwa  Bachelor of Laws . Lukwago ali ne Dipulooma mu by’amateeka okuva ku ttendekero lya Law Development Center mu 1998. Alina ne satifikeeti mu  Advocacy Skills  okuva ku ttendekero eriyitibwa  International Law Institute . https://www.monitor.co.ug/uganda/special-reports/elections/lukwago-a-politician-of-all-seasons-1488186

 Obumanyirivu bwe 
Okuva mu mwaka 1998, Lukwago abadde akola ng'omu ku bakugu mu kampuni yabannamateeka eya Lukwago and Company Advocates mu Kampala. Lukwago obukugu bwe mu mateeka obusinga buli mu misango egikwata ku mateeka kwossa n'entaputa ya ssemateeka wamu n'eddembe ly'obuntu . Mu mwaka 2005, yalondebwa ng'omubaka wa  Palamenti ya Uganda, ku tikiti yekibiina ki Democratic Party, nga yali akiikirira Kampala Central . Lukwago nga mubaka wa paalamenti, yaweereza ku kakiiko k'ebyamateeka mu Paalamenti ne ku kakiiko akalondoola emirimu mu  Gavumenti ez’ebitundu. Lukwago mu kalulu ka 2011 teyadda mu paalamenti era naasaba obwa  Lord Mayor w'ekibuga Kampala . Lukwago nga akyali mu kibiina kya Democratic Party mu Uganda yakolako nga omuwabuzi wakyo ku nsonga z'amateeka  era nga yaliko  Minisita w'oludda oluvuganya avunaanyizibwa ku nsonga za ssemateeka n'essiga eddamuzi. https://www.concordia.net/community/erias-lukwago/

Erias Lukwago ye Lord Mayor eyasooka mu kibuga Kampala oluvannyuma lw'okutondawo ekitongole ki KCCA ekyajja oluvannyuma lwa paalamenti okuyisa etteeka li KCCA Act https://web.archive.org/web/20150207050630/http://www.newvision.co.ug/D/8/12/755266 https://www.monitor.co.ug/uganda/news/national/kampala-lord-mayor-erias-lukwago-swears-in-1492286 Mu 2016 yalayira ekisanja kye ekyokubiri.  Nga 26 Omwezo ogwokutaano 2021, yalayira ekisanja kye ekyokusatu nga Lord Mayor wa Kampala Capital City. https://www.monitor.co.ug/uganda/news/national/i-had-intended-to-serve-10-years-says-lukwago-as-he-swears-in-for-another-term-3414784

 Mu bulamu obwabulijjo 
Erias Lukwago musajja mufumbo era mukyala we ye Zawedde Lubwama Lukwago nga bombi balina abaana mukaaga okuli n’abalongo. Lukwago yadde nga ebyobufuzi yabitandikira mu kibiina ki Democratic Party mu Uganda, yamala nakyabuulira.  https://allafrica.com/stories/201103160026.html Nga 28 Ogwomusanvu 2020, yeegatta ku kibiina ky’ebyobufuzi ekya Forum for Democratic Change, (FDC) Kyokka nakyo bwekyajjamu enjawukana mu mwaka 2023 nga obuzibu buva ku bigambibwa nti abakulu mu kibiina kino bali bafunye ssente okuva ew'omukulembeze wa Uganda mu kulonda kwa 2021, Lukwago yali omu ku banene mu kibiina kino abava e Najjanakumbi nebakuba enkambi ku luguudo Katonga era bano okwali Dr. Besigye, Ibrahim Ssemuju, Wasswa Birigwa, Harold Kaija n'abalala okuyita mu ttabamiruka w'ekiwayi kino (delegates conference) baalonda Lukwago okubakulembera nga omukulembeze ow'ekiseera.https://www.monitor.co.ug/uganda/magazines/people-power/from-dp-to-fdc-is-lukwago-step-closer-to-taking-on-besigye-s-mantle--4385948https://www.independent.co.ug/fdc-delegates-at-katonga-name-lukwago-as-interim-president/ https://observer.ug/news/headlines/65878-lukwago-finally-crosses-from-dp-to-home-in-fdc

Ekiwayi kino eka FDC ekituula e Katonga era kyayisa ekiteeso okusattulula ekibiina kya FDC ssaako okukola ekibiina ekipya era nebawandiikira akakiiko k'ebyokulonda mu Uganda nga basaba okuwandiisa ekibiina ekiggya kyebaatuuma People's Front for Freedom (PFF).https://www.monitor.co.ug/uganda/news/national/besigye-team-resolve-to-dissolve-fdc-party-4731256https://observer.ug/index.php/news/headlines/82261-fdc-katonga-moulds-into-people-s-front-for-freedom-partyhttps://www.independent.co.ug/fdc-katonga-faction-reserves-new-political-party-name/

 Laba ne 

 Ekitongole kya Kampala Capital City Authority
 Forum for Democratic Change

 Ebiwandiiko ebijuliziddwa